CELEX: E2005P0005
Language: et
Date: 2006-03-23 00:00:00
Title: EFTA järelevalveameti  21. detsembril 2005  Liechtensteini Vürstiriigi vastu algatatud hagid (Liidetud kohtuasjad E-5/05, E-6/05, E-7/05, E-8/05, E-9/05)

23.3.2006   
            
            
               ET
            
            
               Euroopa Liidu Teataja
            
            
               C 71/13
            
         EFTA järelevalveameti 21. detsembril 2005 Liechtensteini Vürstiriigi vastu algatatud hagid
   (Liidetud kohtuasjad E-5/05, E-6/05, E-7/05, E-8/05, E-9/05)
   (2006/C 71/08)
   EFTA järelevalveamet, Rue Belliard 35, B-1040 Brüssel, keda esindavad Tor Arne Solberg-Johansen ja Elisabethann Wright, esitas EFTA kohtule 21. detsembril 2005 käsitlemiseks viis hagi Liechtensteini Vürstiriigi vastu.
   Hageja taotleb, et kohus:
   
               1.
            
            
               Kohtuasjas E-5/05: kuulutaks, et olles jätnud vastu võtmata EMP lepingu lisa XI punktis 5cm viidatud õigusakti (Euroopa Parlamendi ja nõukogu 7. märtsi 2002 direktiiv 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv)), mida on kohandatud EMP lepingu protokolliga nr 1 ja EMP lepingu XI lisa valdkondlike kohandustega, rakendamiseks vajalikud meetmed või olles jätnud järelevalveametile ettenähtud tähtaja jooksul kõnealustest meetmetest teavitamata, ei ole Liechtensteini Vürstiriik täitnud kõnealusest õigusaktist ja EMP lepingu artiklist 7 tulenevaid kohustusi;
            
         
               2.
            
            
               Kohtuasjas E-6/05: kuulutaks, et jättes tagamata, et Euroopa Majanduspiirkonna lepingu lisa XIV punktis 13a ja lisa XI punktis 5cg viidatud õigusakti (komisjoni 16. septembri 2002 direktiiv 2002/77/EÜ konkurentsi kohta elektrooniliste sidevõrkude ja -teenuste turgudel), mida on kohandatud EMP lepingu protokolliga nr 1 ja EMP lepingu XIV ja XI lisa valdkondliku kohandusega, sätteid järgitakse, või jättes järelevalveametile teavitamata andmed, mille alusel järelevalveamet võiks kindlustada kõnealuse õigusakti sätete järgimise ettenähtud tähtaja jooksul, ei ole Liechtensteini Vürstiriik täitnud kõnealusest õigusaktist ja EMP lepingu artiklist 7 tulenevaid kohustusi
            
         
               3.
            
            
               Kohtuasjas E-7/05: kuulutaks, et olles jätnud vastu võtmata EMP lepingu lisa XI punktis 5cj viidatud õigusakti (Euroopa Parlamendi ja nõukogu 7. märtsi 2002 direktiiv 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta (juurdepääsu käsitlev direktiiv)), mida on kohandatud EMP lepingu protokolliga nr 1 ja EMP lepingu XI lisa valdkondlike kohandustega, rakendamiseks vajalikud meetmed või jätnud järelevalveametile ettenähtud tähtaja jooksul kõnealustest meetmetest teavitamata, ei ole Liechtensteini Vürstiriik täitnud kõnealusest õigusaktist ja EMP lepingu artiklist 7 tulenevaid kohustusi;
            
         
               4.
            
            
               Kohtuasjas E-8/05: kuulutaks, et olles jätnud vastu võtmata EMP lepingu lisa XI punktis 5cj viidatud õigusakti (Euroopa Parlamendi ja nõukogu 7. märtsi 2002 direktiiv 2002/21/EÜ elektrooniliste sidevõrkude ja -teenuste ühise reguleeriva raamistiku kohta), mida on kohandatud EMP lepingu protokolliga nr 1 ja EMP lepingu XI lisa valdkondlike kohandustega, rakendamiseks vajalikud meetmed või jätnud järelevalveametile ettenähtud tähtaja jooksul kõnealustest meetmetest teavitamata, ei ole Liechtensteini Vürstiriik täitnud kõnealusest õigusaktist ja EMP lepingu artiklist 7 tulenevaid kohustusi;
            
         
               5.
            
            
               Kohtuasjas E-9/05: kuulutaks, et olles jätnud vastu võtmata EMP lepingu lisa XI punktis 5ck viidatud õigusakti (Euroopa Parlamendi ja nõukogu 7. märtsi 2002 direktiiv 2002/20/EÜ elektrooniliste sidevõrkude ja -teenustega seotud lubade andmise kohta (loadirektiiv), mida on kohandatud EMP lepingu protokolliga nr 1, rakendamiseks vajalikud meetmed või jätnud järelevalveametile ettenähtud tähtaja jooksul kõnealustest meetmetest teavitamata, ei ole Liechtensteini Vürstiriik täitnud kõnealusest õigusaktist ja EMP lepingu artiklist 7 tulenevaid kohustusi;
               ning
            
         
               6.
            
            
               Liechtensteini Vürstiriik peab kandma menetluskulud.
            
         Õiguslik ja faktiline taust ning hagi toetuseks esitatud asjaolud:
   
               —
            
            
               Kohtuasi käsitleb telekommunikatsiooni direktiivide rakendamata jätmist.
            
         
               —
            
            
               Liechtenstein ei vaidlusta, et tähtaja lõppedes ei olnud ta võtnud vajalikke meetmeid direktiivide rakendamise kindlustamiseks.